
Parlamentul  României

Camera  Deputaţilor

Comisia pentru Industrii şi Servicii

Bucureşti 10.04.2014
               Nr. 4c-3/106/2014

AVIZ
asupra propunerii legislative pentru modificarea şi completarea Legii nr. 46/2008 cu modificările şi completările ulterioare privind Codul Silvic
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic care sunt sesizate în fond cu propunerea legislativă pentru modificarea şi completarea Legii nr. 46/2008 cu modificările şi completările ulterioare privind Codul Silvic, transmis cu adresa PL-x 128/2014, înregistrată sub nr. 4c-3/106/2014.
Senatul, în sedinţa din data de 17 martie 2014, a respins propunerea legislativă.

Consiliul Legislativ cu adresa nr. 1189/29.10.2013 a avizat favorabil propunerea legislativă, cu unele propuneri şi observaţii.

Propunerea legislativă are ca obiect modificarea şi completarea Legii nr. 46/2008 – Codul Silvic, cu modificările şi completările ulterioare. Intervenţiile legislative vizează asigurarea dezvoltării turismului montan în mod echilibrat în România, fără a se afecta fondul fondul forestier naţional, avându-se în vedere, totodată, continuitatea funcţiilor de protecţie a mediului în România. 
Semnalăm că o propunere legislativă având obiect de reglementare similar a fost transmisă de Secretariatul General al Senatului cu adresa nr. b166 din data de 29.03.2011, Consiliul Legislativ formulând avizul favorabil, cu observaţii şi propuneri, nr. 476/26.04.2011. Respectiva propunere legislativă a fost adoptată de Senat la data de 24.10.2011, în prezent fiind în procedură legislativă la Camera Deputaţilor.

Examinarea proiectului de lege a avut loc în sedinţa comisiei din data de 09 aprilie 2014.

În urma dezbaterilor, membrii comisiei au hotărât cu unanimitate de voturi avizarea negativă a proiectului de lege.

În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, Camera Decizională pentru această propunere legislativă este Camera Deputaţilor.

